ขอสอบถามคุณค่ะ คือว่าประจำเดือนมาครั้งสุดท้ายเมื่อวันที่ 15-18 กันยายน แล้วมี พสพ กับแฟนเมื่อวันที่ 24 และ 26 แบบไม่ได้ป้องกัน ตอนนี้มีอาการคัดหน้าอก อ่อนเพลียเล็กน้อย เมื่อวานนี้มีเลือดออกเล็กน้อยค่ะตอนแรกนึกว่าประจำเดือนจะมาแต่ก็ไม่น่าจะใช่ค่ะเพราะมาน้อยมากและเป็นสีน้ำตาลอ่อนๆ ค่อนไปทางจางๆ มากกว่า มาแบบกระปริบกระปรอยไม่กี่ชั่วโมงก็หายไปค่ะ ตอนนี้รอบเดือนขาดไป 3 วันแล้วค่ะ แต่ใช้ที่ตรวจครรภ์ตรวจแล้วขึ้นขีดเดียว แบบนี้แสดงว่าไม่ตั้งครรภ์แล้วใช่ไหมคะ? หรือเป็นเพราะการหยุดกินยาคุมไปคะ? เพราะหยุดกินยาคุมกำเนิดแบบ 21 เม็ดไปตั้งแต่เดือนสิงหาคมแล้วค่ะ เพิ่มเติมอีกนิดค่ะคือเมื่อวานนี้มีเลือดออกเล็กน้อยค่ะ แต่น้อยมากและเป็นสีน้ำตาลอ่อนๆ ค่อนไปทางจางๆ มากกว่า มาแบบกระปริบกระปรอยไม่กี่ชั่วโมงก็หายไปค่ะ
สวัสดีค่ะหากรอบเดือนขาดไปสามวัน และได้ตรวจการตั้งครรภ์เบื้องต้นไปแล้วขึ้นหนึ่งขีด อาจจะรออีกสักหนึ่งสัปดาห์ค่ะ ว่าประจำเดือนมาหรือไม่ หากประจำเดือนไม่มาสามารถตรวจการตั้งครรภ์ซ้ำอีกรอบเพื่อยืนยันว่าไม่ได้ตั้งครรภ์ก็ได้ค่ะ หรือสามารถไปพบสูตินรีแพทย์เพื่อตรวจร่างกายหาสาเหตุที่ประจำเดือนมาช้า หรือยังไม่มาค่ะ เนื่องจากอาจจะเกิดจากสาเหตุอื่นๆ เช่น ความผิดปกติของฮอร์โมน หรือ ปัญหาสุขภาพก็ได้ค่ะเช่นเดียวกับอาการเลือดออกกระปริดกระปรอย โดยทั่วไปเกิดได้จากหลายสาเหตุค่ะ เช่น ความสมดุลของฮอร์โมน(ฮอร์โมนเอสโตรเจนและฮอร์โมนโปรเจสเตอโรน) พบได้ในภาวะ การใช้ยาคุมกำเนิดที่ไม่ถูกต้อง การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ (ovarian dysfunction) การออกกำลังกายหนัก หรือความเครียด ก็ทำให้ประจำเดือนมาไม่สม่ำเสมอได หรืออาจเกิดการทำงานของไทรอยด์ผิดปกตินอกจากนั้นยังอาจจะเกิดจากสาเหตุอื่นๆ เช่น มีการติดเชื้ออักเสบของอวัยวะสืบพันธ์ ได้แก่ ภาวะอักเสบในอุ้งเชิงกราน มีก้อนเนื้องอกในมดลูกหรือปากมดลูก ภาวะแท้ง หรือการตั้งครรภ์ผิดปกติ ก็อาจทำให้มีเลือดออกผิดปกติทางช่องคลอดได้ค่ะ